ہراج خاندان

ہراج (Hiraj) ضلع خانیوال کا زمیندار اور جاگیردار قبیلہ ہے یہ لوگ زیادہ تر کبیروالا اور تلمبہ کے گرد و نواح میں پائے جاتے ہیں یہ دونوں علاقے ان کے بنیادی اور اہم مرکز ہیں۔ #ہراج خاندان کی اکٹریت پنجاب کے ضلع خانیوال میں پائی جاتی ہے اس قبیلے کی تاریخ صدیوں پر محیط ہے ان لوگوں کی سیاسی اور عسکری روایات ان کی عظمت کا منہ بولتا ثبوت ہیں ہراج قبیلہ دراصل # سیالوں کی ایک بڑی اہم اور قدیمی گوت ہے یہ خاندان پنوار راجپوت راجا کرن کے بیٹے راجا کرم چند اور اس کے بیٹے رائے شنکر کی اولاد سے ہیں جو انڈیا، فتح پور اور الہ آباد کے درمیانی علاقے دھارا نگر کا فرمانروا تھا #رائے شنکر کے بیٹے رائے سیؤ ( سیال) اور رائے سیؤ کے بیٹے رائے بہرمے (بھرمی) اور بہرمے کے بیٹے رائے اچہرا کا پڑپوتا ہراج تھا سردار ہراج نہایت ہی معتبر اور پروقار شخصیت کا مالک تھا جسے ہراج خاندان کا مورث اعلی بھی کہا جاتا ہے اس نے سیال قبیلچوں کی متعدد لڑائیوں میں حصہ لے کر اپنی بہادری کی دھاک بٹھا دی تھی وفاداری اور اصول پسندی اس کے خون کا خاصہ تھی تاریخ میں سردار ہراج کو بے پناہ شہرت ملی اسی شہرت کے سبب سیالوں سے ایک نئی گوت نکلی جسے ہراج قبیلہ کہاجاتا ہے

## ہراج قبیلے کی تفصیل

## ہراج قبیلے کے مقامات
* ہراج*قبیلہ کے لوگ ضلع خانیوال کے علاؤہ کئی دیگر اضلاع میں بھی مقیم ہیں جیسا کہ ملتان رحیم یارخان ٹوبہ ٹیک سنگھ جھنگ لیہ کوٹ ادو راجن پور مظفرگڑھ اور چکوال وغیرہ صرف خانیوال کی سرزمین پر ان مہر لوگوں کے تقریباً 100سے زائد مقامات ہیں تحصیل کبیروالا گاؤں چوکی ہراج سے سردار ولی محمدخان ہراج جنوبی پنجاب میں ہراج قبیلہ کے نمایاں اورتاریخی رہنما تھے آپ برطانوی راج میں پنجاب لیجسیلیٹو اسمبلی کے رکن تھے آج کل اس خاندان کے مشہور سیاست دان سردار احمد یار ہراج اور بیرسٹررضاحیات ہراج ہیں چوکی ہراج ایک تاریخی جگہ ہے جہاں ہراج قبیلے کا پہلا پڑاؤ تھا اور یہاں اس خاندان کا مرکزی قلعہ ہے ہراج خاندان نے کبیروالا میں جن بستیوں کوآباد کیا وہ درج ذیل ہیں چوکی ہراج, کھنڈا ہراج٫ بہادرکوٹ، سردارپور، چک حیدرآباد، فرید پور، کوہی والا، باقرپور، سندیانوالہ, ہوسی ہراج، کوٹ اسلام، چک شہامندہراج، چک شکرو والا، کنڈملکانی، بنڈہ سرگانہ، شہادت کندلہ، چک شاراجہ چوپڑہٹہ، روشن پور، جلیل پور، کھوہ حاجی والا ، ملن والی پل، مہری پور، عبد الحکیم بائی پاس ، دولت پور، یارو والا ، 14 گل آباد، 4 ایٹ اے آر، ان کے مشہور مقامات ہیں تحصیل میاں چنوں قصبہ تلمبہ ہراج خاندان کا بڑا اہم تاریخی مرکز ہے تلمبہ کا سیاسی منظر نامہ ان کے بغیر نامکمل ہے برطانوی دور میں تلمبہ کا پہلا مسلم حکمران مہرشکور محمدخان ہراج تھا جو اس زمانے کے نامور بزرگ مہر نورمحمدخان ہراج ذیلدار کا بیٹا تھا تلمبہ نوری سہاگ سے ہی آج کل ان کے معروف سیاسی رہنما حاجی خضرحیات خان ہراج اور مہرعامرحیات خان ہراج ہیں تلمبہ کے گرد و نواح میں ہراج خاندان کی درج ذیل آبادیاں ہیں نوری سہاگ، موضع حیدرآباد، عظیم ہراج، رام پور مگھہ، مانک ہراج، داؤ والہ، وسیراں موضع، لدھی ہراج، ہاشم ہراج، کھوہ جھنڈے والا، چراغ شاہ، پل باہمن والی، بورا کوٹلہ، جیسوکالڑا، 18 ایٹ آر، 1 ایٹ آر، 3ایٹ اے آر 18پندرہ ایل، 22 پندرہ ایل، 86 پندرہ ایل ان کے مشہور مقامات ہیں   ان کے علاوہ یہ لوگ (رحیم یارخان) لیاقت پور جندوپیر بھاگل (ساہیوال) میں 57 ای بی، 58 ای بی، ہڑپہ (ٹوبہ ٹیک سنگھ) میں بہارشاہ، جتی ابدال، اروتی، پیرمحل، سندیلیاں والی، 747 گ ب، 662/3 گ ب، 735 گ ب، (جھنگ) میں چک نمبر 47، 48، ماجھی سلطان، مدو کی، (ملتان) الپہ بند بوسن، بدھلہ، ٹاٹے پور،۔ قادرپورراواں، متی تل، عیدگاہ 9 نمبر (بہاولپور) چنی گوٹھ، (مظفرگڑھ) خان پور بگا شیر (لیہ) دھوری اڈا 173 ٹی ڈی اے (صوبہ سندھ) گھوٹکی میں آباد ہیں

## ہراج خاندان کی شاخیں
### چوکی ہراج
اس خاندان کے لوگ کبیروالا کے علاقہ چوکی ہراج میں آباد ہیں۔ یہ ایک جاگیردار اور زمیندار خاندان ہے۔ تاہم ہراج قبیلہ میں انھیں چیف ہونے کی حیثیت سے سردار کے لقب سے جانا جاتا ہے۔ سکھ دور میں مہر سادا ہراج سرائے سدھو کا نامور زمیندار تھا پھر انگریز دور میں اس کے بیٹے مہر سلطان خان ہراج اور اس کے بیٹے سردار اللہ یار خان ان دونوں نے بہت زیادہ شہرت پائی۔ یہ دونوں باپ بیٹا اپنے دور کے معزز اور باوقار سردار تھے۔ 1900ء میں سردار اللہ یار خان ضلع حصار کے اعزازی اسسٹنٹ کمشنر مقرر ہوئے اور برطانوی دور میں آپ کو ایوان دہلی میں کافی اثرورسوخ حاصل تھا۔ 1921ء جب سردار اللہ یار خان کی وفات ہوئی تو آپ کی کوئی اولاد نرینہ نہ تھی لہذا آپ کے بھتیجے سردار ولی محمد خان ہراج کو جانشین مقرر کیا گیا۔ آپ نہایت زیرک اور بہادر انسان تھے۔ آپ نے اپنے خاندان کی شہرت میں مزید اضافہ کیا اور انگریز دور میں آپ ممبر لیجسلیٹو اسمبلی منتخب ہوئے تھے۔ قیام پاکستان کے بعد اس خاندان کے اس خاندان کے مشہور بزرگ سیاسی رہنماء مہر اقبال ہراج اور سردار اللہ یار ہراج دوم تھے۔ بہرحال ضلع خانیوال کی سیاست اس خاندان کے بغیر نا مکمل ہے۔ ضلع خانیوال میں تحصیل کبیروالا اور تحصیل خانیوال سے یہ سردار لوگ ممبر صوبائی اسمبلی اور ممبر قومی اسمبلی منتخب ہوتے ہیں۔ آج کل ان کے مشہور سیاسی رہنماء سردار احمد یار ہراج اور بیرسٹر رضاحیات ہراج ہیں

### نوری سہاک کے ہراج
یہ خاندان تلمبہ کے نواحی علاقہ موضع نوری سہاگ میں آباد ہے
### موضع حیدرآباد کے ہراج
تلمبہ کے نواحی گاؤں موضع حیدرآباد کا قدیمی نام چاہ گہرے والا ہے۔ اور یہ ہراج خاندان کا مسکن ہے۔ یہ جگہ دراصل ایک 'گہرا" نامی شخص سے منسوب ہے جس نے یہاں پر پانی کا پہلا کنواں کھودا تھا۔ یہ گہرا اور شہرا دو بھائی تھے۔ جو یہاں کے مکین تھے پھر رفتہ رفتہ لفظ گہرے والا کو بگاڑ کر گاڑے والا کہاجانے لگا مغلیہ دور سے لے کر لگ بھگ 1914 تک تمام کاغذی ریکارڈ چاہ گہرے والا کے نام سے منسوب ہے پھر اسی سال جب یہاں سے ایک راجباہ کا گذر ہوا تو برطانوی دور میں اس کا نام موضع حیدرآباد رکھ دیا گیا۔ ایک زمانے میں چاہ گہرے والا کا زرخیز علاقہ ایک کثیر آبادی پرمشتمل تھا یہاں پرشعبہ زراعت کی ترقی و تراویج کے لیے ہمہ وقت پانی کے تین کنوؤں کو استعمال میں لایا جاتا تھا اس جگہ پر ہراج خاندان کے علاوہ ٫بھاگوآنہ٫ تھراج٫ لدھیانہ٫ کرنانہ٫ ملکانہ٫ چدھرڑ٫ لک٫ بوہت٫ نوناری٫ گوین٫ مسلی٫ ملنگ٫ جھتہ٫ لوہار٫ کمھار٫ موچی، دھرکھان٫ ہندو اور سکھ وغیرہ بھی آباد تھے۔ 200 سال قبل جب مغلیہ اور سکھ دورمیں ہراج خاندان نے موجودہ ضلع خانیوال کے مختلف علاقوں میں اپنے اثر رسوخ کے بل بوتے پرقدم جمانے شروع کیے تو تب مہر مراد خان ہراج نے مختلف قبائل کو بالخصوص ہراج خاندانوں کو ساتھ ملا کر یہاں پر آبادکاری کی لیکن آپ نے یہاں پر مستقل سکونت اختیار نہ کی بعد ازاں مہر مراد خان ہراج کے بیٹے مہر شہامندخان ہراج نے موضع حیدرآباد چاہ گہرے والے میں مستقل سکونت اختیارکرلی۔ وقت گزرنے کی ساتھ ساتھ پھر اس جگہ کی آبادی کم پڑنے لگی ہراجوں کے مختلف خاندان یہاں سے ہجرت کرنے لگے کئی خاندان عبد الحکیم کے گرد و نواح میں اور کئی خاندان ساہیوال کے علاقے میں آباد ہو گئے موضع حیدرآباد چاہ گہرے والا کا یہ ہراج خاندان ایک زمیندار قبیلہ ہے ایک زمانے میں سرمائے کے لحاظ سے اس خاندان کو منفرد مقام حاصل تھا قیام پاکستان کے بعد جب حکومت وقت کیجانب سے کرنسی نوٹوں کی تبدیلی کااعلان ہوا تو اس خاندان کی جانب سے کرنسی نوٹوں کی بوریاں تانگہ پر لاد کر بینک میں لائی گئیں یہی وجہ تھی کہ برطانوی دور میں جب تلمبہ کی سر زمین پر پہلی مرتبہ بینکنگ کا آغاز ہوا تو افتتاح کے لیے اس خاندان کی مشہور و معروف بزرگ مہر ماچھیا ہراج کا انتخاب ہوا اور بینک میں پہلا اکاؤنٹ بھی آپ ہی کا کھولا گیا مہر محمد عمران ہراج تحصیلدار کا تعلق بھی موضع حیدرآباد کے ہراج خاندان سے ہے۔ موضع حیدرآباد چاہ گہرے والا کی تہذیب وثقافت بہت پرانی ہے ایک صدی سے زائد عرصہ قبل تعمیر کی جانے والی یہاں پر شاندار تاریخی عمارتوں کی باقیات آج بھی موجود ہیں یہاں پر ایک خوبصورت تاریخی جامع مسجد ہے جو زمانہ قدیم کی عکاسی کرتی ہے۔ اور ہراج خاندان کے بزرگان کے مذہبی لگاؤ کا منہ بولتا ثبوت ہے ایک زمانہ تھا جب موضع حیدرآباد سمیت گرد و نواح کی تمام بستیوں کے لوگ نماز عید پڑھنے یہاں آیا کرتے تھے